**2. Planseu**

    O soluţie inovatoare este adoptată pentru realizarea planşeelor. Similar execuţiei pereţilor, polistirenul este folosit şi aici drept cofrag pentru turnarea betonului, iar apoi ca izolaţie termofonică.   
    Plăcile din polistiren au grosimea de 20, 25 sau 30 cm şi sunt special profilate pentru a se rezema pe pregrinzile **Thermodul** din structura plafonului. Polistirenul de 30 cm este destinat planşeelor de la ultimul nivel, unde izolaţia termică trebuie să fie cea mai performantă.

Planşeul în tehnologia **Thermodul**, este o placă din beton armat, cu nervuri alcătuite din pregrinzi **Thermodul,** plasate din 56 în 56 cm. Lungimea maximă a unei pregrinzi este de 6,5 m.   
    Pregrinda **Thermodul** este un element prefabricat, realizat dintr-o structură metalică spaţială sudată, de tip colivie, importată din Austria. Lonjeroanele inferioare ale structurii, din oţel beton de tip PC, sunt înglobate într-o talpă de beton care se constituie în nervuri transversale pentru armarea plafonului.

Spaţiul dintre pregrinzi este umplut cu panouri din polistiren special profilate pentru a sprijini pe acestea. Pregrinda şi plăcile din polistiren asamblate constituie cofragul pentru turnarea şi armarea betonului. Pregrinzile trebuie sprijinite din 2 în 2 m.

Peste ansamblul grindă-placă de polistiren se montează armătura din plasă de sârmă sudată. Petrecerile plasei sunt aceleasi ca cele prevăzute de normele româneşti de specialitate. Specific tehnologiei Thermodul betonul se toarnă într-o singură fază atât în cofrajele pentru pereţi cât şi pe planşeul.

Comparând această soluţie cu cea monolit, în care armătura este constituită din “călăreţi“ laterali (1/6 din deschidere) şi două rânduri de plase sudate, varianta **Thermodul** este superioară.

Armatura centurii din otel beton se amplaseaza la partea superioara a zidului, fixandu-se de lamelele de spatiere ale panoului. Armatura centurii si armatura stalpilor prezinta in zonele de intersectie petrecerii intre 10-15 cm

Pregrinzile sprijina cu talpa din beton pe placa interioara a panoului, in degajamente special practicate. Armatura pregrinzii Thermodul se petrece cu armatura centurii in punctele de intersectie 6-8 cm**.**

Numarul si grosimea acestora se determina in raport cu deschiderea (lungimea) si inaltimea pregrinzii. Lungimea maxima uzuala, pentru o pregrinda cu inaltimea de 17 cm, este de cca. 6,5 m



Peste pregrinzile **Thermodul** se montează plasa metalica distanțat 2 cm de elementele de polistiren, dupa care se poate trece la procedura de turnare a planseului , ansamblul pregrinda /polistiren constituind cofragul **(kép 50, 51)**